13.2.2021 09:25 | Srbský tenista Novak Djokovič neabsolvoval sobotňajší tréning v dejisku grandslamového turnaja Australian Open. V Melbourne ho čakali lekárske vyšetrenia, ktoré mali určiť rozsah svalového zranenia.
V nedeľu o 10.30 SEČ by mal obhajca titulu nastúpiť v aréne Roda Lavera na osemfinálový súboj proti Kanaďanovi Milošovi Raoničovi.
Djokoviča museli v piatok počas duelu 3. kola proti Američanovi Taylorovi Fritzovi viackrát ošetrovať pre problémy s brušným svalstvom. Srb však napokon po päťsetovom boji postúpil medzi elitnú šestnástku.
"Viem, že ide o trhlinu v svale, a neviem, či sa dokážem za menej ako dva dni zotaviť, alebo budem musieť odstúpiť," citoval Djokoviča web ATP.
Neuveriteľný výkon bežkyne, vyhrala stratenú štafetu: